作者：萧仲
词牌/韵律：沁园春

paragraphs: 笑问鸥盟，所不同心，有如大江。
念渊明漫仕，虽轻斗粟，弦歌有得，难慕柴桑。
相业流芳，元枢新躅，拈作先生一瓣香。
长生酒，仗西风桂子，吹到河阳。
湘江。
笑绾铜章。
便好筑绵州六一堂。
看千年辽鹤，重归故里，一般明月，又上潇湘。
橐紫翻荷，官黄书诏，不待阴成蔽芾棠。
中书考，更侯封酂国，汤沐宁乡。